Pres. Reçep Tayyip Erdogan het van sy noodmagte gebruik om ’n referendum oor ’n nuwe grondwet te organiseer, een wat byna diktatoriale magte aan hom verleen. Met byna al sy politieke opponente uitgeskakel, het Erdogan sy sin gekry.
In die Weste is met groot kommer na die toestand in Turkye gekyk, maar die morele ongemaklikheid oor Erdogan se ondemokratiese middele is deur pragmatiese eiebelang oordonder. Verskeie faktore speel hier ’n rol.
Die vlugtelinge word in kampe, gefinansier deur die EU, aangehou. Met bondskanselier Angela Merkel op die voorpunt, word groot moeite gedoen om ’n herhaling van die 2016-gebeure te voorkom.
Daarvoor is Turkye se hulp nodig. En met ’n diktatoriale leier met ’n kort lontjie soos Erdogan, gaan jy hom nie kwaad maak met preke oor demokrasie en verdraagsaamheid nie.